projecte-aina/catalan_government_crawling huggingface dataset:
La Generalitat de Catalunya, mitjançant la Direcció General d'Igualtat i la Secretaria General de l'Esport i de l'Activitat Física, i amb el suport de la Federació Catalana de Futbol, se sumen un any més a la celebració del Dia Internacional contra l'Homofòbia en el Futbol, que es commemora el 19 de febrer.
Aquesta jornada té l'objectiu de garantir els drets de totes les persones a gaudir d'una pràctica esportiva lliure de qualsevol tipus de discriminació per raó d'orientació sexual, identitat de gènere o expressió de gènere.
La Generalitat de Catalunya uneix esforços per difondre la campanya "Aturem la discriminació LGBTI en el futbol i arreu", i anima el sector esportiu, i concretament el món del futbol, a fer-ne la màxima difusió i denunciar qualsevol tipus d'agressió, insult, amenaça, xantatge o incitació a la violència o a la discriminació envers aquest col·lectiu dins i fora del terreny de joc.
La Llei 11/2014, del 10 d'octubre, per a garantir els drets de lesbianes, gais, bisexuals, transgèneres i intersexuals i per a eradicar l'homofòbia, la bifòbia i la transfòbia vigent a Catalunya, vetlla per desenvolupar i garantir els drets de les persones LGTBI i evitar-los situacions de discriminació i violència, per assegurar que a Catalunya es pugui viure la diversitat sexual i afectiva en plena llibertat.
L'esport i l'activitat física formen part de la vida de moltes persones i és per això que la Llei introdueix criteris d'acció positiva contra qualsevol tipus de discriminació per raó d'orientació sexual, identitat de gènere o expressió de gènere en les activitats, esdeveniments i instal·lacions esportives.
La jornada té l'objectiu de garantir els drets de totes les persones a gaudir d'una pràctica esportiva lliure de qualsevol tipus de discriminació per raó d'orientació sexual, identitat de gènere o expressió de gènere.
La diferència i la diversitat enriqueix i transforma la societat, una transformació que s'ha de reflectir en el dret universal de gaudir de la pràctica de l'esport pels beneficis que suposa per a la salut de les persones.
El Dia Internacional contra l'Homofòbia en el Futbol es commemora el 19 de febrer, dia en què va néixer Justin Fashanu, primer futbolista en actiu que va fer pública la seva homosexualitat.
Britànic, d'origen nigerià, Justin va cursar la majoria de la seva carrera esportiva en el futbol anglès i va arribar a jugar en més de cinc equips.
En record a la memòria d'aquest jugador i amb l'objectiu de destacar la seva lluita i coratge, va néixer la iniciativa per impulsar la data del 19 de febrer com a Dia Internacional contra l'Homofòbia en el Futbol.
Data: el d ijous 7 de març de 2019, de 18.30 a 20.30 hores
Lloc: EUSES, Escola Universitària de la Salut i l'Esport de Salt (C. Francesc Macià, 65, 17190 Salt, Girona)
Organitza: Consell Català de l'Esport i Institut Català de les Dones, de la Generalitat de Catalunya, amb la col·laboració de l'Escola Universitària de la Salut EUSES i el Col·legi Professional de l'Activitat Física i de l'Esport a Catalunya (COPLEFC)
Aquesta Trobada s'emmarca en el pla d'actuacions previstes en el Programa Dones i Esports, elaborat per la Secretaria General de l'Esport i de l'Activitat Física, amb la col·laboració de l' Institut Català de les Dones, i se situa dins de les activitats organitzades al voltant de l'esport en commemoració del Dia Internacional de les Dones a la ciutat de Girona.
La VII Jornada de l'Esport Femení se celebra a la ciutat de Girona i està organitzada conjuntament per l'Ajuntament de Girona, la Diputació de Girona i l'Associació MovArt, amb la col·laboració de la Generalitat de Catalunya, DipSalut i el Consell Esportiu del Gironès.
Pedrona Serra parlarà sobre la imatge de la dona esportista a les xarxes socials i la influència que exerceix.
Exposarà de quina manera la dictadura de l'estètica o el "si vols pots" ens fa prendre decisions que afecten la nostra salut.
Tot seguit, es farà una taula rodona que comptarà amb la participació de la senyora Ingrid Hinojosa, el senyor Enric Violan i senyor Toni Solà.
Podeu veure el programa complet de la Jornada i fer la vostra inscripció gratuïta, abans del 6 de març al formulari d'inscripció.
Les persones inscrites prèviament, podran demanar la certificació oficial d'assistència emesa per l' Escola Catalana de l'Esport.
La campanya de difusió per a l'any 2019, basada en el eslògans, es centra en el reconeixement dels moviments feministes com motor de canvi per a assolir la igualtat efectiva i real i defensar els drets socials en un moment en què alguns sectors de la societat plantegen un retrocés en les llibertats de les dones i es difon amb el vídeo que veiu més avall.
Comptem amb la complicitat de tots i totes per a la divulgació d'aquests missatges a través dels vostres mitjans de comunicació i avançar, així, en la normalització de la representació de les dones i l'eliminació dels imaginaris que reprodueixen dia a dia rols i estereotips sexistes.
El món de l'esport se suma a la campanya afegint l'eslògan
Us facilitem l'enllaç per veure el dossier estadístic Les dones a Catalunya 2019, elaborat per l'Observatori de la Igualtat de Gènere (OIG), amb els principals indicadors de les desigualtats entre dones i homes.
En aquesta publicació, trobareu dades sobre la participació de les dones en àmbits com el laboral, les condicions de vida, la formació, la salut, les tecnologies de la informació i la comunicació, l'esport i la cultura.
Tots els materials de la campanya (cartells, imatge peu de signatura, vídeo, etc.) estan a la vostra disposició en aquesta pàgina del web de la SG de l'Esport i de l'Activitat Física, on també podreu veure els actes organitzats al seu voltant.
En virtut de la declaració de l'estat d'alarma, per part del Govern de l'Estat, des del 15 de març de 2020, a conseqüència de la pandèmia del coronavirus, cosa que implica mesures que afecten directament les persones consumidores, com ara el tancament de les instal·lacions esportives públiques i privades, la Secretaria General de l'Esport i de l'Activitat Física i l'Agència Catalana del Consum volen aclarir els dubtes existents sobre les quotes de les federacions esportives i, en concret, si aquestes quotes estarien afectades pel que preveu la normativa general de consum sobre el dret a la devolució dels imports pagats pels consumidors en cas que no es prestin els serveis.
Abans que res, cal aclarir que les quotes que es paguen a les federacions esportives no es poden considerar incloses en les previsions del Reial Decret Llei 11/2020, de 31 de març, pel qual s'adopten mesures urgents complementàries en l'àmbit social i econòmic per fer front a la COVID-19 i, més concretament, en l'art. 36 d'aquesta norma, que és on es preveuen mesures específiques de protecció als consumidors.
Sí, en canvi, que es tracta de quotes obligatòries per poder practicar l'esport federat i participar en les competicions que organitzen aquestes federacions.
Tot i la seva naturalesa privada, les federacions esportives presten un servei públic en la mesura que són les responsables de gestionar i organitzar oficialment cada esport i les seves competicions.
En conseqüència, no hi hauria dret a devolució d'aquestes quotes, a banda que tampoc ens trobem amb una relació de consum.
Cal recordar, en aquest sentit, una sentència recent del Tribunal de Justícia de la Unió Europea (TJUE) que, tot i referir-se al cas italià, es pot aplicar al cas espanyol atès que la regulació és molt similar.
D'aquesta sentència destaquem aquest paràgraf:
"Aquestes quotes, tot i la condició privada dels seus deutors i a la seva qualificació jurídica en Dret nacional, poden revestir, en el marc de l'indicador de control relatiu al grau de finançament, contemplat a l'annex A, punt 2.39, lletra d), i punt 20.15, lletra d), del Reglament esmentat, un caràcter públic quan es tracta de contribucions obligatòries que, sense constituir necessàriament la contrapartida del gaudi efectiu dels serveis prestats, es perceben en interès públic en benefici de federacions esportives nacionals que posseeixen el monopoli de la disciplina esportiva a càrrec seu".
Aquest mateix caràcter queda clar a Espanya, al Reial Decret 1835/1991, de 20 de desembre, sobre federacions esportives espanyoles.
Organitza: Agrupació Mútua, amb la col·laboració de l'Ajuntament de Lleida i la Secretaria General de l'Esport de la Generalitat de Catalunya
Lloc: Sala Jaume Magre (Carrer Bisbe Torres, 2 - 25002 Lleida)
Les doctores Mariona Violán i Edda Marimon parlaran sobre sexualitat i els canvis que es produeixen en el cos durant la menopausa, una etapa més del cicle vital de les dones.
Explicaran la influència de la pràctica de l'activitat física i de l'esport en aquesta etapa i quines són les activitats més adequades en casos d'osteoporosi.
La dietista-nutricionista Dolors Borau exposarà com ha de ser la ingesta d'aliments en un període de la vida on es tendeix a guanyar pes i quins són els aliments que ens poden ajudar a reduir la inflamació, el cansament i la depressió.
Conèixer els canvis que es produeixen durant aquest període és fonamental per abordar aquesta etapa de la vida de les dones, que ja és la més llarga de totes, segons la previsió d'envelliment poblacional fixat per l'Organització Mundial de la Salut (OMS).
Les places són limitades i les inscripcions es poden fer a [EMAIL]
Organitza: INEFC Barcelona i el Grup d'Investigació Social i Educativa de l'Activitat Física i l'Esport (GISEAFE).
Col·laboren: Ministeri de Cultura i Esport, el Consell Català de l'Esport de la Generalitat de Catalunya, la Diputació de Barcelona, amb la col·laboració el Col·legi de Professionals de l'Activitat Física i l'Esport de Catalunya (COPLEFC).
Trencar el tabú al voltant de l'homosexualitat i esport és l'objectiu del IV Workshop Internacional "La igualtat en joc: LGTBI, educació física i esport ", que tindrà lloc el proper dissabte, 16 de novembre, entre les 8.30 h i les 13.30 h a l'INEFC de Barcelona.
L'augment del coneixement sobre les experiències LGTBI en educació física i esport i fer-les visibles pot ajudar a trencar la discriminació, l'heteronormativitat i la LGTBIfòbia que dominen en aquests contextos.
La visibilitat dels aspectes negatius i positius, així com referents del col·lectiu homosexual disponibles també poden contribuir a augmentar la consciència necessària per promoure les estratègies inclusives en educació física i esport.
Al llarg de la jornada es presentaran els resultats dels primers estudis desenvolupats a Espanya i a Europa sobre la situació del col·lectiu LGTBI a l'àmbit de l'educació física i de l'esport.
Així mateix, s'aportaran estratègies sobre com generar espais més inclusius i segurs per als nostres clubs, instal·lacions esportives, entitats, etc. Al Workshop participaran investigadores i investigadors pioners i de referència a nivell internacional, com la Doctora Ilse Hartmann-Tews (Köln University, Alemanya), el Doctor Eric Anderson (Winchester University, England), la Doctora Leanne Norman (Leeds Becket University, Anglaterra), i la Doctora Anna Vilanova (INEFC Barcelona, Universitat de Barcelona).
Podeu consultar el programa complet i el procediment de la inscripció a l'Institut Nacional d'Educació Física de Catalunya
A Lleida: 3, 10, 17 i 19 de desembre 2019 (INEFC Lleida), de 16.00 h a 20.30 h
Els objectius són: conèixer què són les violències sexuals en l'esport; identificar les violències sexuals en l'esport; prevenir les violències, l'assetjament i l'abús sexual en l'esport; saber com actuar en cas de violències, assetjament o abús sexual en l'esport; crear codis de conducta, codis ètics i protocols de prevenció.
L'actuació està finançada amb càrrec als crèdits rebuts del Ministeri de la Presidència, Relacions amb les Corts i Igualtat, a través de la Secretaria d'Estat d'Igualtat en el context del Pacte d'Estat contra la violència de gènere, i s'emmarca en el programa Dones i Esport de la Secretaria General de l'Esport i de l'Activitat Física.
Feu la inscripció i obteniu-ne més informació a INEFC
Després de l'inici de curs arriba l'hora de decidir què farà la mainada en sortir d'escola...
¿A quantes activitats extraescolars els apuntem?
¿Quins criteris hem de tenir en compte per triar?
¿Hem de fer cas omís del que diu l'infant?
Les nenes solen apuntar-se a menys activitats extraescolars de caràcter esportiu que els nens (la majoria de les nenes del nostre país no practica l'activitat física recomanada per l'IOMS), fet que pot incidir negativament en la seva salut futura tant física com mental.
A més, quan en fan solen optar en la majoria dels casos per ballet o patinatge.
¿Com podem incentivar la pràctica d'activitat física en elles?
¿Com podem ajudar-les a triar l'activitat física que realment els agrada més enllà dels valors socioculturals i estereotips imperants?
L'acte tindrà lloc a l' Auditori de l'Edifici Docent de l'Hospital Sant Joan de Déu Barcelona.
Els assistents a l'acte rebran un exemplar imprès de l'informe Salut i esport en femení - La importància de mantenir-se activa des de la infància.
L'acte el presidirà Eva Ferrer, especialista en medicina de l'educació física i l'esport i coordinadora de l'informe i participaran reconeguts experts del sector que han participat en l'informe així com altres persones mediàtiques del camp esportiu i altres testimonis.
La Jornada té com objectiu formar i sensibilitzar professionals i estudiants del camp de l'activitat física, l'esport i el lleure, en relació amb els drets i deures de les persones LGTBI, d'acord amb la Llei 11/2014, del 10 d'octubre, per garantir els drets de lesbianes, gais, bisexuals, transgèneres i intersexuals i per erradicar l'homofòbia, la bifòbia i la transfòbia.
Les persones assistents coneixeran les tasques de suport, prevenció, detecció, atenció i els protocols d ́intervenció que desplega la Llei, sobre els quals la Generalitat i els ens locals tenen competències
Dijous, 18 d'octubre de 2018, de 09.00 a 12.00 hores (3 hores lectives), durant la primera setmana acadèmica.
Sala d'actes INEFC Barcelona (Avinguda de l'Estadi, 14, 08038 Barcelona).
Alumnat i personal (PAS i PDI) de l'Institut Nacional d'Educació Física, INEFC Barcelona; personal del Consell Català de l'Esport; professionals relacionats amb els àmbits de l'esport federat, escolar i universitari, el lleure i la promoció de l'activitat física; persones amb tasques de dinamització esportiva.
Professionals de l'àmbit de la salut i l'activitat física.
L'activitat es desenvoluparà en el marc de l'assignatura Legislació i Organització de l'esport (3r curs).
- Introducció: La construcció social del Gènere i els estereotips sexistes
- La Llei 11/2014, de 10 d'octubre, per garantir els drets de lesbianes, gais, bisexuals, transgèneres i intersexuals i per erradicar l'homofòbia, la bifòbia i la transfòbia:
- Estructura i eines per al seu desplegament
- L'esport i el lleure en la Llei 11/2014.
- L'experiència d'un esportista homosexual a l'esport d'alt nivell
La inscripció és gratuïta i l'aforament limitat.
Cal inscriure's abans del 17 d'octubre de 2018 mitjançant el formulari que trobareu a l'enllaç https://goo.gl/forms/6yCQmvLPoVU2iWgG2
L'INEFC emetrà certificat d'assistència a les persones que ho sol·licitin prèviament.
Per a més informació i consultes, podeu contactar amb [EMAIL]
Organitza: Centre d'Estudis Jurídics i Formació Especialitzada.
Departament de justícia (Generalitat de Catalunya)
Lloc: Centre d'Estudis Jurídics i Formació Especialitzada (C. Ausiàs Marc, 40, 08010 Barcelona)
Data: el divendres 26 d'octubre de 2018, de 09.00 a 13.30h
Aquesta és la desena Jornada organitzada pel Centre d'Estudis Jurídics i Formació Especialitzada relacionada amb l'activitat física i l'esport als centres penitenciaris.
En aquesta edició la trobada recollirà diferents experiències de dones que formen part de la població penitenciària.
En la primera part de la Jornada, el doctor en Sociologia, Santos Ortega, parlarà de l'esport practicat per dones en situacions de risc d'exclusió, quins són els problemes amb vista a la pràctica esportiva, què és el que els pot aportar i com es podria desenvolupar un programa d'esport destinat a les dones.
En la segona part, Txema Córdoba presentarà el producte 2018 de la comunitat de pràctica i Loles Vives, atleta, ens explicarà la seva experiència esportiva al llarg dels seus 50 anys i com ha evolucionat la seva metodologia d'entrenament després de tants anys competint.
La jornada va destinada a professionals i estudiants relacionats amb l'àmbit penitenciari, la sociologia i/o l'activitat física i l'esport i a tècnics i tècniques d'esport de centres penitenciaris.
La Jornada té com objectiu formar i sensibilitzar els professionals del camp de l'activitat física, l'esport i el lleure, en relació amb els drets i deures de les persones LGTBI, d'acord amb la Llei 11/2014, del 10 d'octubre, per garantir els drets de lesbianes, gais, bisexuals, transgèneres i intersexuals i per erradicar l'homofòbia, la bifòbia i la transfòbia.
Les persones assistents coneixeran les tasques suport, prevenció, detecció, atenció i els protocols d ́intervenció que desplega la Llei.
Escola Universitària de la Salut i L'Esport EUSES, Campus Terres de l'Ebre - CAFE (C/ Sebastià Joan Arbó, s/n · 43870 Amposta ---- Tarragona)
Graduats/ades i estudiants de Ciències de l'Activitat Física i l'Esport (CAFE); tècnics/tècniques esportives; professionals relacionats amb els àmbits de l'esport federat, escolar i universitari, el lleure i la promoció de l'activitat física que desenvolupen tasques en administracions públiques o entitats privades; persones amb tasques de dinamització esportiva.
Professionals de l'àmbit de la Salut i l'activitat física.
L'activitat està inclosa dins el Pla d'Acció Tutorial i és d'assistència obligatòria per a tot l'alumnat d'EUSES.
- Estructura i eines per al seu desplegament
Per a més informació i consultes, podeu trucar al telèfon 977 44 12 34 de la Representació Territorial de l'Esport a les de Terres de l'Ebre.
La Jornada té com objectiu formar i sensibilitzar els professionals del camp de l'activitat física, l'esport i el lleure, en relació amb els drets i deures de les persones LGTBI, d'acord amb la Llei 11/2014, del 10 d'octubre, per garantir els drets de lesbianes, gais, bisexuals, transgèneres i intersexuals i per erradicar l'homofòbia, la bifòbia i la transfòbia.
Les persones assistents coneixeran les tasques suport, prevenció, detecció, atenció i els protocols d ́intervenció que desplega la Llei.
Escola Universitària de la Salut i l'Esport EUSES, Campus Salt – CAFE, C. Francesc Macià, 65, 17190 Salt (Girona), centre adscrit a la Universitat de Girona.
Graduats/ades i estudiants, professorat del grau de Ciències de l'Activitat Física i l'Esport (CAFE); tècnics/tècniques esportives; professionals relacionats amb els àmbits de l'esport federat, escolar i universitari, el lleure i la promoció de l'activitat física que desenvolupen tasques en administracions públiques o entitats privades; persones amb tasques de dinamització esportiva.
Professionals de l'àmbit de la Salut i l'activitat física.
L'activitat es desenvoluparà en el marc de l'assignatura "Història i fonaments socioculturals de l'activitat física i l'esport" dels estudis de CAFE (XX curs).
- Estructura i eines per al seu desplegament
La inscripció és gratuïta i l'aforament limitat.
Cal inscriure's abans del 23 de novembre de 2018 mitjançant el formulari que trobareu mitjançant el formulari que trobareu a informació relacionada.
S'emetrà certificat oficial d'assistència de l'Escola Catalana de l'Esport a les persones que ho sol·licitin prèviament.
Per a més informació i consultes, podeu trucar al telèfon 872 97 50 00 de la Representació Territorial de l'Esport a Girona.
Jornada "Violència sexual contra menors: creant entorns de suport i cura" 29/11/2018 (Barcelona)
Lloc i data: Sala Cuina, Espai Francesca Bonnemaison (C. de Sant Pere Més Baix 7, Barcelona).
Es tracta d'una jornada emmarcada en el projecte europeu " BOYS* & CULTURE OF CARE (ES) ", cofinançat pel Programa de Justícia en Drets, Igualtat i Ciutadania (REC) 2014-2020, mitjançant el Programa Daphne ( víctimes infantils de violència) de la Unió Europea i es centra en la protecció i suport dels nens, adolescents nois víctimes de violència sexual en relacions properes, institucions, espais públics y altres contexts, amb un enfocament centrat en els drets del nen i la perspectiva de gènere.
L'objectiu és sensibilitzar i capacitar persones que es troben a l'entorn dels menors per construir una cultura de la cura enfront de la violència sexual i aprofundir en la definició i conseqüències de la violència sexual contra els nois i adolescents.
La Jornada va destinada a persones que professionalment i/o de manera voluntària treballen amb menors (professors/es, educadors/es, monitors/es de temps lliure, entrenadores/es esportius, tècnics i tècniques de serveis d'infància i joventut, entre d'altres).
El curs presentarà els materials elaborats pel projecte Culture of Care, destinats a treballar la prevenció de la violència sexual contra menors.
La Jornada és gratuïta i les places són limitades.Per a més informació escriviu un c.e a [EMAIL]
El Consell Català de l'Esport se suma a la Declaració institucional contra l'homofòbia: la lesbofòbia, la gaifòbia, la bifòbia i la transfòbia promoguda pel Departament de Treball, Benestar Social i Famílies de la Generalitat de Catalunya, amb motiu del 17 de maig, Dia Internacional contra l'Homofòbia.
El Govern de la Generalitat de Catalunya, els ajuntaments i les institucions i entitats catalanes s'adhereixen a aquesta jornada, que recorda que cal donar resposta a tota situació de discriminació, d'injustícia i de violència envers les persones per llur identitat de gènere o llurs orientacions sexuals i afectives.
Condemnem totes les actituds de rebuig, de prejudici i d'hostilitat contra lesbianes, gais, bisexuals, transgèneres i intersexuals; apostem pel reconeixement de la llibertat i la igualtat entre totes les persones en una societat democràtica i plural, i fem una crida a tots els poders polítics, institucions, entitats i col·lectius i a tota la societat civil per a erradicar tot tipus de discriminació i violència per raó d'identitat de gènere o d'orientació afectiva i sexual.
El Dia Internacional contra l'Homofòbia, la Transfòbia i la Bifòbia es va crear el 2004 per cridar l'atenció sobre la violència i la discriminació que pateixen les persones lesbianes, gais, bisexuals, transgènere, intersexuals i totes les altres persones amb diverses orientacions sexuals, identitats o expressions de gènere i sexe.
La data va ser triada específicament per commemorar la decisió de l'Organització Mundial de la Salut el 1990 de desclassificar l'homosexualitat com un trastorn mental.
El Dia Internacional contra l'Homofòbia, la Transfòbia i la Bifòbia ha rebut el reconeixement oficial de diversos estats i institucions internacionals com el Parlament Europeu i actualment se celebra a més de 130 països.
A Catalunya, la Llei 11/2014, del 10 d'octubre, per a garantir els drets de lesbianes, gais, bisexuals, transgèneres i intersexuals i per a eradicar l'homofòbia, la bifòbia i la transfòbia estableix que els principis d'equitat i de no-discriminació són elements fonamentals dels drets humans.
El respecte a la diversitat -pel que fa a l'orientació sexual, la identitat de gènere o l'expressió de gènere i als principis d'aquesta llei- ha d'ésser efectiu en tot el sistema educatiu, en els centres i entitats de formació, en l'educació d'adults, en la formació de mares i pares, en les activitats esportives escolars i en les activitats de lleure infantil i juvenil.
La Xarxa territorial de Serveis d'Atenció Integral LGBTI, vetlla pel desplegament de la Llei a tot el territori català per tal de reconèixer, visibilitzar i posar en valor les diversitats sexuals i d'expressió de gènere i atendre de manera integral en cooperació interadministrativa i interdepartamental les persones dels col·lectius i llurs entorns.
Us adjuntem una selecció de recursos i documents de referència, que podeu utilitzar i difondre la Declaració des de les vostres entitats amb les etiquetes
L'LGBTI-fòbia, ni a casa, ni al carrer, ni a l'esport!